Document ID: /roh_data/filtered/fineweb-2-filterrobots_roh.jsonl.gz/51978

Val Son Pieder protesta cunter rinfatschas vers la Therme
- Venderdi, 17.4.2015, 14:26
La suprastanza communala da Val Son Pieder protesta cun tutta clerezza cunter las rinfatschas da corrupziun en connex cun la vendita dal hotel Therme.
Las rinfatschas massivas en il Tagesanzeiger dals 3 d'avrigl dal professer Rainer J. Schweizer sajan dal tuttafatg nunfundadas scriva la suprastanza en ina communicaziun. Ella fa attent ch'ils recurrents cunter la decisiun da la vendita hajan pers en tut las instanzas. Las rinfatschas na sajan perquai betg chapiblas. Per la vischnanca saja la chaussa liquidada.
RR novitads 15.00